Brood | Health24
Ek eet vreeslik baie brood. Ek het nou vir my Nestle se Nutren gekoop en wil dit drink in plaas van brood eet. Is dit ' n goeie ding? Ek bly alleen en is saans te moeg om kos te maak. So ek eet brood. En brood vir middag ete EN aand ete kan nie goed wees nie... Ek wou al " meal replacers" gebruik het, maar het gehoor dit werk soms teen voorbehoed middels, veral goed soos BioSlim.
Answer 1,434 views
Dit is nooit 'n goeie idee om net een of twee soort kosse heeldag te eet nie. Die eerste en belangrikste SA voedsel-gebaseerde dieetriglyn is "Eet 'n verskeidenheid kosse". Die rede hiervoor is dat 'n gemengde dieetinname verseker dat die persoon 'n hele reeks voedingstowwe inneem en dus nie aan gebreke sal ly nie. Brood as sulks, veral volgraan- of rogbrood is 'n gesonde kos (ryk aan koolhidrate wat jou energie gee, vesel wat hardlywigheid teenwerk, en vitamiene en minerale wat jou gesond hou), maar mens behoort dit saam met 'n verskeidenheid ander kosse te eet (bv. vars vrugte, groente, melk, suiwelprodukte, eiers, maer vleis, vis, of peulgroente, en poli-onversadigde vette of olies). Deesdae kan mens omtrent al die kosse wat ek gelys het, klaargaar koop. Nutren is 'n goeie produk wat mens as maaltydvervanger kan gebruik, maar ek wil jou tog aanmoedig om ook ander kosse te eet. Al wat dit verg, is bietjie beplanning as jy jou inkopielys opstel.